## Obrazec št. 3: Izjava prijavitelja/projektnega partnerja o izpolnjevanju in sprejemanju razpisnih pogojev

|  |  |
| --- | --- |
| ****Naziv prijavitelja/ projektnega partnerja:**** |  |

Izjavljamo, da:

1. smo se na javni razpis za sofinanciranje projektov kariernih centrov za mlade+ (v nadaljevanju: javni razpis)prijavili oziroma sodelujemo le pri enem (1) prijavljenem projektu, ne glede na svojo vlogo v projektu, tj. prijavitelj ali projektni partner;
2. smo pravna oseba javnega ali zasebnega prava s poslovnim sedežem v Republiki Sloveniji, in sicer v tisti statistični regiji, v kateri bomo izvajali projektne aktivnosti (z matično ali poslovno enoto), in smo ustanovljeni vsaj leto (1) dni pred datumom, določenim za oddajo vlog na javni razpis;
3. smo pravna oseba, ki je vsaj eno (1) leto pred datumom, določenim za oddajo vlog na javni razpis, registrirana v Republiki Sloveniji za opravljanje naslednjih dejavnosti: SKD 85.600 – Pomožne dejavnosti za izobraževanje ali SKD 85.590 – Drugje nerazvrščeno izobraževanje, izpopolnjevanje in usposabljanje oziroma je naše delovanje na področju nudenja storitev vseživljenjske karierne orientacije (npr. informiranje s področja izobraževanja in trga dela, storitve za spoznavanje poklicev in trga dela, karierno svetovanje, storitve učenja veščin vodenja kariere) določeno v okviru ustanovitvenega akta organizacije[[1]](#footnote-1);
4. imamo poravnane vse davke in druge obvezne dajatve v Republiki Sloveniji, zapadle do vključno zadnjega dne v mesecu pred rokom, določenim za oddajo vloge na javni razpis, oziroma nimamo neporavnanih obveznosti v višini 50,00 EUR ali več in smo predložili vse obračune davčnih odtegljajev za dohodke iz delovnega razmerja za zadnjih pet let do dneva oddaje prijave;
5. nismo v stečajnem postopku, postopku prenehanja delovanja, postopku prisilne poravnave ali postopku likvidacije;
6. imamo odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES);
7. nimamo neporavnanih obveznosti (iz naslova integralnih sredstev in namenskih sredstev kohezijske politike) do ministrstva, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom;
8. za iste upravičene stroške, ki so predmet javnega razpisa nismo in ne bomo prejeli drugih javnih sredstev;
9. imamo sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekta;
10. projekta ne bomo izvajali kot del javne službe;
11. v primeru uporabe računalnika pri skupinskih oblikah dela, bomo v prostorih, v katerih potekajo, zagotovili toliko računalnikov z internetno povezavo, da bosta na istem (enem) računalniku sočasno delala največ dva udeleženca;
12. pri izvedbi individualnega svetovalnega dela s šolajočo mladino bomo zagotovili ustrezen prostor za svetovanje, tj. prostor najmanj velikosti 10 m2, ki je ločen od ostalih prostorov in zagotavlja zaupnost svetovalnega procesa, varstvo integritete svetovanca ter varstvo njegovih osebnih podatkov. V dogovoru s šolami se lahko individualno svetovanje izvaja tudi v prostorih šol;
13. v prostoru vsake enote KCM, ki je namenjen osebnemu informiranju, bo uporabnikom na voljo najmanj 1 računalnik z internetno povezavo. Računalnik bo zunanjim uporabnikom na voljo celoten čas izvajanja aktivnosti (osebnega) informiranja;
14. razpolagamo z ustrezno pisarniško opremo, ki zagotavlja izvajanje aktivnosti in omogoča varno in pregledno hrambo dokumentacije, v skladu s predpisi o varstvu osebnih podatkov;
15. bomo izvajali aktivnosti za osebe iz ciljne skupine javnega razpisa v vseh sklopih upravičenih aktivnost in izpolnjevali zahteve, kot so navedene v poglavju 8 javnega razpisa;
16. bomo osebam iz ciljne skupine vse aktivnosti zagotavljali brezplačno;
17. bomo aktivnosti izvajali v časovnem in finančnem okviru, določenem s tem javnim razpisom;
18. bomo vodili evidence in dokumentacijo o delu z osebami iz ciljne skupine skladno s predpisi o hrambi in varovanju osebnih podatkov;
19. soglašamo, da lahko Ministrstvo za delo, družino, socialne zadeve in enake možnosti za potrebe javnega razpisa pridobi dokazila glede izpolnjevanja pogojev iz uradnih evidenc, če je to potrebno;
20. se strinjamo z javno objavo podatkov o projektu, odobrenih in izplačanih denarnih sredstvih v skladu z zakonom, ki ureja dostop do informacij javnega značaja, in zakonom, ki ureja varstvo osebnih podatkov;
21. se strinjamo in sprejemamo vse pogoje, navedene v javnem razpisu in razpisni dokumentaciji;
22. smo preučili besedilo javnega razpisa, razpisne dokumentacije, prilog, vzorec pogodbe o sofinanciranju in vzorec partnerskega sporazuma, sprejemamo vse pogoje in ostale zahteve vsebovane v njej;
23. so vsi podatki, ki smo jih navedli v prijavi, resnični in dokazljivi ter smo seznanjeni z dejstvom, da je navedba neresničnih podatkov osnova za prekinitev pogodbe in vračilo že prejetih sredstev z zakonitimi zamudnimi obrestmi od dneva nakazila do dneva vračila.

|  |  |  |
| --- | --- | --- |
| Kraj in datum: | Žig: | Ime in priimek odgovorne osebe ter podpis: |
|  |  |

1. Ustanovitveni akt organizacije mora biti priložen vlogi na javni razpis, v kolikor le-ta ni dostopen v javni evidenci. [↑](#footnote-ref-1)